
A V I Z

asupra proiectului de Lege pentru aprobarea Ordonanţei Guvernului nr.19/2000 privind ratificarea Contractului de finanţare dintre România, Banca Europeană de Investiţii şi Regia Autonomă de Transport Bucureşti pentru finanţarea Proiectului de reabilitare a transportului urban în Bucureşti, semnat la Luxemburg la 16 noiembrie 1999 şi la Bucureşti la 19 noiembrie 1999.

Cu adresa nr.313 din 26 iunie 2000, înregistrată sub nr.662/XVIII/11 din 26 iunie 2000, Secretarul general al Camerei Deputaţilor a trimis Comisiei juridice, de disciplină şi imunităţi,  spre dezbatere  şi avizare, proiectul de lege menţionat mai sus.



În şedinţa din 25 iulie  2000, Comisia juridică, de disciplină şi imunităţi a examinat proiectul de lege  şi a hotărât, cu majoritate de voturi, să îl avizeze favorabil,  în forma adoptată de Senat la 19 iunie 2000.



Având în vedere conţinutul juridic şi obiectul reglementării, proiectul de lege face parte din categoria legilor ordinare. 

                      P R E S E D I N T E,                             SECRETAR,

                      Emil Teodor Popescu                    Nicolae Grădinaru
red.consilier

       Sorin Rânjea

